CELEX: 62017CN0548
Language: el
Date: 2017-09-21 00:00:00
Title: Υπόθεση C-548/17: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 21 Σεπτεμβρίου 2017 — Finanzamt Goslar κατά baumgarten sports & more GmbH

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/16
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 21 Σεπτεμβρίου 2017 — Finanzamt Goslar κατά baumgarten sports & more GmbH
   (Υπόθεση C-548/17)
   (2017/C 437/19)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείουσα: Finanzamt Goslar
   
      Αναιρεσίβλητη: baumgarten sports & more GmbH
   
      Προδικαστικά ερωτήματα
   
   
               1)
            
            
               Πρέπει το άρθρο 63 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), να ερμηνευθεί συσταλτικώς, λαμβανομένης υπόψη της αναθέσεως στον υποκείμενο στον φόρο του καθήκοντος του φοροεισπράκτορα για λογαριασμό του κράτους, υπό την έννοια ότι το εισπρακτέο ως αντίτιμο της παροχής ποσό πρέπει
               
                           α)
                        
                        
                           να είναι ληξιπρόθεσμο ή
                        
                     
                           β)
                        
                        
                           τουλάχιστον να οφείλεται απαλλαγμένο αιρέσεων;
                        
                     
         
               2)
            
            
               Σε περίπτωση αρνητικής απαντήσεως στο πρώτο ερώτημα: Οφείλει ο υποκείμενος στον φόρο να προχρηματοδοτήσει τον οφειλόμενο για την παροχή φόρο για περίοδο δύο ετών, εφόσον ο ίδιος δύναται να λάβει την αμοιβή για την παροχή του (εν μέρει) μόνο δύο έτη μετά την επέλευση της γενεσιουργού αιτίας του φόρου;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα: Δύνανται τα κράτη μέλη, λαμβανομένων υπόψη των εξουσιών που τους απονέμονται με το άρθρο 90, παράγραφος 2, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, να προβλέπουν την εφαρμογή διακανονισμού κατά την έννοια του άρθρου 90, παράγραφος 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, ήδη κατά την φορολογική περίοδο εντός της οποίας ο φόρος κατέστη απαιτητός, εφόσον ο υποκείμενος στον φόρο δύναται να εισπράξει το εισπρακτέο ποσό μόνο δύο έτη μετά την επέλευση της γενεσιουργού αιτίας του φόρου, επειδή αυτό δεν έχει ακόμα καταστεί ληξιπρόθεσμο;
            
         
      (1)  ΕΕ L 347, σ. 1.